Naboer, offentlige instanser o.a. **Plankonsulent**
 Cathrine Y. Pedersen

 **E-post**
 cyp@saltenconsult.no
 **Dato**
 22.11.21

**NABOVARSEL**

**KUNNGJØRING OM OPPSTART AV REGULERINGSARBEID I SALTDAL KOMMUNE – REGULERINGSENDRING GALTEN UTSKIPNINGSSTED**

I medhold av plan- og bygningslovens § 12-8 varsles det oppstart av reguleringsarbeid. Salten Consult AS skal på vegne av tiltakshaver Lasse Bredesen Entreprenør AS utarbeide reguleringsendring av detaljreguleringsplan for Galten utskipningssted, Saltdal kommune, PlanID 2021003.

**Planens avgrensning**Planområdet ligger på odden ved Galten i Saltdal kommune. Planområdets beliggenhet og avgrensning er vist i kartutsnittene under. Eiendommer som omfattes av planområdet er gnr/bnr 81/1, 3/6, 3/57, 3/58, 3/73, 3/77 og 3/84.

 
*Planområdets beliggenhet, vist med rød ring* *Planavgrensning vist med svart striplet linje, lik gjeldende plan.*

**Planens formål**
Formålet med reguleringsendringen er å tilrettelegge for innskiping av steinmasser som pukk, singel og strøsand på området avsatt til utskipning/havnelager i gjeldende plan.

**Overordnet planstatus**I kommuneplanens arealdel 2009-2013 er planområdet avsatt til LNF-område, riksveg og område for fritidsbebyggelse. Gjeldende reguleringsplan fra 2012 legger til rette for utskipning av dolomitt og lagring av stein. Lagring og omlasting av dolomitt skal foregå i en industrihall. Det er videre i planen lagt til rette for fritidsbebyggelse på hver side av odden. Det stilles krav i bestemmelsen om at det skal opparbeides parkeringsplasser til brukerne av naustene før utskiping av steinmasser kan påbegynnes. Europaveg 6 er regulert som kjøreveg med annen veggrunn på hver side av vegen. Det er regulert avkjørsel fra E6 og rasteplass. Havområdet i øst er regulert til havneområde i sjø.

Det foreslås endringer i plannavn, plankart og planbestemmelsene slik at det innenfor planens rammer tillates for både inn- og utskipning av masser. Med unntak av mindre rettinger og presiseringer, foreslåes det kun endringer for området avsatt til utskipning/havnelager. Planavgrensning og øvrige arealformål med tilhørende bestemmelser forblir som i gjeldende plan.

**Tidligere saksgang og oppstartsmøte**Endringsforslaget har tidligere i år blitt hørt i forbindelse med søknad om mindre endring av reguleringsplan, sak 2020/852. I den forbindelse ble det gitt innspill knyttet til støv- og støyplager. Det vil i planarbeidet bli utarbeidet en støyfaglig utredning med støysonekart for området. Støv og støy vil også bli beskrevet nærmere i planbeskrivelsen.

Det ble avholdt oppstartsmøte med planmyndigheten den 11.11.21. Møtereferat følger vedlagt.

**Krav om konsekvensutredning**Forslaget er av Saltdal kommune vurdert til å ikke utløse krav om konsekvensutredning eller planprogram, jfr. Plan- og bygningslovens § 4-1

**Medvirkning og innspill**Alle innkomne innspill vil bli oversendt til kommunen sammen med plankonsulten sitt sammendrag med kommentar. Alle innspill vil bli vedlagt planbeskrivelsen og en oppsummering av merknadene vil tas inn i planbeskrivelsen.

Innspill, merknader, opplysninger, mm. og spørsmål til planarbeidet kan sendes per e-post til Salten Consult AS v/ Cathrine Y. Pedersen. E-post: cathrine.y.pedersen@saltenconsult.no.

**Frist for innspill til planarbeidet er satt til onsdag den 22.12.2021.**

**Vedlegg**

* Planinitiativ med vedlegg
* Referat fra oppstartsmøte

Planinitiativet med vedlegg og referat fra oppstartsmøtet er også tilgjengelig på nettsidene til Saltdal kommune.